b'\n_START_ARTICLE_\nFranc Kobal\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo je obiskoval v rojstnem kraju. Leta 1940 je bil mobiliziran v italijansko vojsko. Najprej je slu\xc5\xbeil v Gr\xc4\x8diji, kasneje pa je bil kot ujetnik nem\xc5\xa1ke vojske poslan v tabori\xc5\xa1\xc4\x8de za vojne ujetnike v Sovjetsko zvezo. Domov se je vrnil oktobra 1945. Najprej je pomagal doma na kmetiji, nato obiskoval te\xc4\x8daj gradbeni\xc5\xa1tva in si pridobil naziv kvalificiranega zidarja. Leta 1959 pa se je zaposlil v tovarni ETA-Cerkno._NEWLINE_Kot rezbar se je posebej uveljavil z izdelovanjem mask iz lipovega lesa za cerkljansko laufarijo. Tovrstnega znanja si ni nikjer posebej pridobil, \xc5\xbee kot otrok pa je iz lesa rezljal jaslice. V letih 1957\xe2\x88\x921976 je naredil 13 nali\xc4\x8dij za nove like cerkljanskih laufarjev; poleg tega je naredil nekaj kopij za razli\xc4\x8dne muzeje in nekaj okrasnih pustnih mask.'